Προς Πώληση – Διαμέρισμα σε Διπλοκατοικία στον Άγιο Ονούφριο, Ακρωτήρι

Διατίθεται προς πώληση αυτόνομο διαμέρισμα συνολικής επιφάνειας 139 τ.μ., σε οικόπεδο 678 τ.μ., στην όμορφη και ήσυχη περιοχή Ακρωτήρι – Άγιος Ονούφριος. Βρίσκεται σε ισόγειο επίπεδο (ημιυπόγειο στο πίσω μέρος λόγω κλίσης εδάφους και ισόγειο στο μπροστινό), προσφέροντας λειτουργικότητα και άνεση.

Το ακίνητο αποτελείται από 3 υπνοδωμάτια, 1 μπάνιο, 1 WC, κουζίνα και ευρύχωρο σαλόνι. Έχει κατασκευαστεί το 1997 και διαθέτει ατομική θέρμανση πετρελαίου, ξύλινα κουφώματα με διπλά τζάμια και δάπεδα με πλακάκια. Το ενεργειακό πιστοποιητικό είναι κατηγορίας Ε.

Η κατοικία χρήζει ανακαίνισης, προσφέροντας όμως εξαιρετική ευκαιρία διαμόρφωσης σύμφωνα με τις ανάγκες και το προσωπικό σας γούστο. Είναι χωρισμένη σε δύο ανεξάρτητες κατοικίες (100 τ.μ. και 39 τ.μ.), με δυνατότητα ενοποίησης σε μία ενιαία κατοικία ή διατήρησης της υφιστάμενης διάταξης – ιδανική επιλογή τόσο για ιδιοκατοίκηση όσο και για επένδυση.

Βρίσκεται κοντά σε συγκοινωνίες, θάλασσα και παραλία, ενώ απολαμβάνει όμορφη θέα στη θάλασσα. Στα επιπλέον χαρακτηριστικά περιλαμβάνονται σίτες, κήπος, βεράντα, απουσία κοινοχρήστων και ήσυχη γειτονιά.